120

setningu og innihald staðlaðrar tilkynningar til notkunar fyrir verðbréfasjóði vegna tilkynning- ar samkvæmt ákvæði þessu, þar á meðal hvaða skjöl þurfi að þýða yfir á önnur tungumál, uppsetningu og innihald staðfestingar sem nota skal af lögbærum yfirvöldum, verklag við upplýsingaskipti og notkun rafrænna samskipta á milli lögbærra yfirvalda vegna tilkynningar samkvæmt ákvæði þessu sem verði svo samþykkt af framkvæmdastjórn ESB, sbr. 2. undir- grein 2. mgr. 95. gr., sbr. lið 30) í 11. gr. Omnibus I. Sett hefur verið reglugerð nr. 984/2013, um gildistöku reglugerðar framkvæmdastjórnarinnar nr. 584/2010 um framkvæmd tilskipunar Evrópuþingsins og ráðsins 2009/65/EB að því er varðar snið og inntak staðlaðrar tilkynningar og staðfestingar á verðbréfasjóði, notkun rafrænna samskipta milli lögbærra yfirvalda vegna tilkynninga og verklagsreglur vegna sannprófunar á staðnum og rannsókna sem og upplýs- ingaskipti milli lögbærra yfirvalda. Þá hefur verið sett reglugerð nr. 472/2014, um samruna sjóða, skipan höfuðsjóða og fylgisjóða og tilkynningaraðferð, sem innleiðir tilskipun fram- kvæmdastjórnarinnar 2010/42/ESB um framkvæmd tilskipunar Evrópuþingsins og ráðsins 2009/65/EB að því er varðar tiltekin ákvæði varðandi samruna sjóða, skipan höfuðsjóða og fylgisjóða og tilkynningaraðferð.

Um 101. gr. Ákvæðið felur í sér innleiðingu á 92. gr. UCITS og kveður á um upplýsingagjöf til fjárfesta í gistiríki, sem og skyldu rekstrarfélags til að tryggja aðstöðu til innlausna og þess háttar í því ríki. Sambærilegt ákvæði er ekki í gildandi lögum um verðbréfasjóði.

Um 102. gr. Ákvæðið felur í sér innleiðingu á 94. gr. UCITS og kveður á um hvernig skuli staðið að upplýsingagjöf til fjárfesta þegar íslenskur verðbréfasjóður er markaðssettur í öðru ríki innan EES. Skv. 1. undirgrein 1. mgr. 94. gr. UCITS skal veita þær upplýsingar sem kveðið er á um í IX. kafla tilskipunarinnar sem fjallar um upplýsingagjöf til fjárfesta í heimaríki verðbréfa- sjóðs. IX. kafli tilskipunarinnar er innleiddur í VII. kafla frumvarpsins um gagnsæiskröfur. Lög og reglur í gistiríki gilda svo um hvernig upplýsingarnar skuli veittar. Lögbær yfirvöld í gistiríki hafa skv. lið 64 í aðfaraorðum UCITS heimild til að sannreyna að upplýsingar og gögn sem notuð eru við markaðssetningu íslensk verðbréfasjóðs í viðkom- andi landi, að undanskildum lykilupplýsingum, séu í samræmi við landslög áður en sjóðurinn notast við þau þar í landi. Slík skoðun getur þó ekki haft áhrif á aðgang sjóðsins að markaðnum þar í landi. Sambærilegt ákvæði er ekki í gildandi lögum, en lagt er til að það verði lögfest nú til að gæta samræmis við UCITS.

Um 103. gr. Ákvæðið felur í sér innleiðingu á 91. og 96. gr. UCITS og kveður á umað verðbréfasjóðum með staðfestu og staðfestingu í öðru ríki innan EES en Íslandi sé heimilt að markaðssetja hlutdeildarskírteini sín hér á landi að undangenginni tilkynningu þar um til Fjármála- eftirlitsins. Í 24. lið aðfaraorða UCITS segir að hafi verðbréfasjóður fengið staðfestingu í einu landi innan EES sé sjóðnum heimilt að velja það aðildarríki þar sem hlutdeildarskírteinin skuli markaðssett í samræmi við ákvæði tilskipunarinnar. Þá segir í 62. lið aðfaraorða UCITS að gistiríki verðbréfasjóðs geti ekki, að undangenginni tilkynningu lögbærs yfirvalds í heimaríki verðbréfasjóðs, mótmælt aðgangi verðbréfasjóðs að markaðnum eða efast um starfsleyfi sem sjóðurinn hefur frá öðru aðildarríki. Sambærilegt ákvæði er í 44. gr. gildandi laga um verð- bréfasjóði.